KOMISSION ASETUS (EY) N:o 926/2006,

annettu 22 päivänä kesäkuuta 2006,

neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta annetun asetuksen (EY) N:o 2535/2001 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 29 artiklan 1 kohdan,

sekä katsoo seuraavaa:

Komission asetuksen (EY) N:o 2535/2001 (2) liitteessä I.A vahvistetaan kiintiökautta kohti tuotavat tariffikiintiöt, joita ei ole eritelty alkuperämaittain.

Vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisen, Euroopan yhteisön ja Australian välillä kirjeenvaihtona tehdyn, Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamista niiden Euroopan unioniin liittymisen myötä koskevan sopimuksen täytäntöönpanosta sekä tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I täydentämisestä 30 päivänä tammikuuta 2006 annetussa neuvoston asetuksessa (EY) N:o 267/2006 (3) säädetään voin ja muiden maitorasvojen vuotuisen tuontitariffikiintiön lisämäärästä.

Vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisen, Euroopan yhteisön ja Amerikan yhdysvaltojen välillä kirjeenvaihtona tehdyn, Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamista niiden Euroopan unioniin liittymisen myötä koskevan sopimuksen täytäntöönpanosta sekä tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitteen I muuttamisesta ja täydentämisestä 20 päivänä maaliskuuta 2006 annetussa neuvoston asetuksessa (EY) N:o 711/2006 (4) säädetään useiden juustojen vuotuisien tuontitariffikiintiöiden lisämääristä.

Sen vuoksi on aiheellista mukauttaa kyseisiä asetuksen (EY) N:o 2535/2001 liitteessä I.A tarkoitettuja kiintiömääriä.

Asetusta (EY) N:o 2535/2001 olisi sen vuoksi muutettava.

ON ANTANUT TÄMÄN ASETUKSEN:

1 artikla

Korvataan asetuksen (EY) N:o 2535/2001 liite I.A tämän asetuksen liitteellä.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä heinäkuuta 2006.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

(1) EYVL L 160, 26.6.1999, s. 48. Asetus sellaisena kuin se on viimeksi muutettuna asetuksella (EY) N:o 1913/2005 (EUVL L 307, 25.11.2005, s. 2).

(2) EYVL L 341, 22.12.2001, s. 29. Asetus sellaisena kuin se on viimeksi muutettuna asetuksella (EY) N:o 591/2006 (EUVL L 104, 13.4.2006, s. 11).

(3) EUVL L 47, 17.2.2006, s. 1.

(4) EUVL L 124, 11.5.2006, s. 1.

LIITE

”I.A TARIFFIKIINTIÖT, JOITA EI OLE ERITELTY ALKUPERÄMAITTAIN Kiintiön järjestysnumero CN-koodi Kuvaus (2) Alkuperämaa Vuotuinen kiintiö Puolivuosittainen kiintiö Tuontitulli (euroa/100 kg nettopaino) 09.4590 0402 10 19 Rasvaton maitojauhe Kaikki kolmannet maat 68 000 34 000 47,50 09.4599 0405 10 11 0405 10 19 0405 10 30 0405 10 50 0405 10 90 0405 90 10 (1) 0405 90 90 (1) Voi ja muut maitorasvat Kaikki kolmannet maat 11 360 5 680 94,80 voiekvivalenttina 09.4591 ex 0406 10 20 ex 0406 10 80 Juusto pizzan valmistukseen, jäädytetty, leikattu enintään 1 g painoisiksi paloiksi, astioissa, joiden sisällön nettopaino on vähintään 5 kg, vesipitoisuus vähintään 52 painoprosenttia ja rasvapitoisuus vähintään 38 prosenttia kuiva-aineen painosta Kaikki kolmannet maat 5 360 2 680 13,00 09.4592 ex 0406 30 10 Emmental-sulatejuusto Kaikki kolmannet maat 18 438 9 219 71,90 0406 90 13 Emmental 85,80 09.4593 ex 0406 30 10 Gruyère-sulatejuusto Kaikki kolmannet maat 5 413 2 706,5 71,90 0406 90 15 Gruyère, Sbrinz 85,80 09.4594 0406 90 01 Juusto, jalostettavaksi tarkoitettu (3) Kaikki kolmannet maat 20 007 10 003,5 83,50 09.4595 0406 90 21 Cheddar Kaikki kolmannet maat 15 005 7 502,5 21,00 09.4596 ex 0406 10 20 Tuorejuusto (kypsyttämätön), myös herajuusto ja juustoaine, ei kuitenkaan järjestysnumerossa 09.4591 tarkoitettu juusto pizzan valmistukseen Kaikki kolmannet maat 19 525 9 762,5 92,60 ex 0406 10 80 106,40 0406 20 90 Muu juustoraaste ja juustojauhe 94,10 0406 30 31 Muu sulatejuusto 69,00 0406 30 39 71,90 0406 30 90 102,90 0406 40 10 0406 40 50 0406 40 90 Sinihomejuusto 70,40 0406 90 17 Bergkäse ja Appenzell 85,80 09.4596 0406 90 18 Fromage fribourgeois, Vacherin Mont d'Or ja Tête de Moine 75,50 0406 90 23 Edam 0406 90 25 Tilsit 0406 90 27 Butterkäse 0406 90 29 Kashkaval 0406 90 31 Feta, valmistettu lampaan- tai puhvelinmaidosta 0406 90 33 Feta, muu 0406 90 35 Kefalo-Tyri 0406 90 37 Finlandia 0406 90 39 Jarlsberg 0406 90 50 Juusto, joka on valmistettu lampaan- tai puhvelinmaidosta ex 0406 90 63 Pecorino 94,10 0406 90 69 Muut 0406 90 73 Provolone 75,50 ex 0406 90 75 Caciocavallo ex 0406 90 76 Danbo, Fontal, Fynbo, Havarti, Maribo, Samsø 0406 90 78 Gouda ex 0406 90 79 Esrom, Italico, Kernhem, Saint-Paulin ex 0406 90 81 Cheshire, Wensleydale, Lancashire, Double Gloucester, Blarney, Colby, Monterey 0406 90 82 Camembert 0406 90 84 Brie 0406 90 86 Suurempi kuin 47 prosenttia, mutta enintään 52 prosenttia 0406 90 87 Suurempi kuin 52 prosenttia, mutta enintään 62 prosenttia 0406 90 88 Suurempi kuin 62 prosenttia, mutta enintään 72 prosenttia 0406 90 93 Suurempi kuin 72 prosenttia 92,60 0406 90 99 Muut 106,40

(1) 1 kilogramma tuotetta = 1,22 kilogrammaa voita.

(2) Sen rajoittamatta, mitä yhdistetyn nimikkeistön soveltamissäännöissä sanotaan, tavaran kuvaus on ohjeellinen, ja suosituimmuusjärjestelmä määräytyy tämän liitteen yhteydessä CN-koodin kattavuudella. Silloin kun ex CN-koodi on merkitty, suosituimmuusjärjestelmä määräytyy soveltamalla yhdessä CN-koodia ja vastaavaa tavaran kuvausta.

(3) Kyseessä olevat juustot katsotaan jalostetuiksi, kun ne on jalostettu yhdistetyn nimikkeistön alanimikkeeseen 0406 30 kuuluviksi tuotteiksi. Sovelletaan asetuksen (ETY) N:o 2454/93 291–300 artiklan säännöksiä.”